**Ministru kabineta noteikumu projekta**

**“Grozījumi Ministru kabineta 2005.gada 30.augusta noteikumos Nr.662 „Akcīzes preču aprites kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Ar Ministru kabineta 2016.gada 3.maija rīkojumu Nr.275 ”Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai 26.uzdevuma “Izšķirsimies par pasākumiem, kuru īstenošana sniegs lielāko ieguldījumu ēnu ekonomikas apkarošanā (kontrabandas apkarošana, cīņa pret krāpniecību ar PVN, cīņa pret starptautisko izvairīšanos no nodokļu maksāšanas, manipulāciju ar kases aparātiem ierobežošana, stingrāki sodi par "aplokšņu algām" u. c.)” 2.pasākums paredz apkarot organizēto noziedzību un samazināt tās ietekmi valsts ieņēmumu un muitas jomā, īstenojot ikgadējā Tiesībaizsardzības iestāžu rīcības plāna, lai aktivizētu cīņu pret akcīzes preču nelikumīgu apriti Latvijā, izstrādes un īstenošanas koordinēšanu.   2) Valsts ieņēmumu dienesta Muitas policijas pārvaldes direktora 2016.gada 1.aprīlī apstiprinātā Tiesībaizsardzības iestāžu Rīcības plāna cīņā pret akcīzes preču nelikumīgu apriti Latvijā 2016.-2018.gadam 2.3.1.apakšpunkts paredz legālās aprites pārkāpumu apkarošanai izstrādāt grozījumus Ministru kabineta 2005.gada 30.augusta noteikumos Nr.662 “Akcīzes preču aprites kārtība” (turpmāk - Ministru kabineta 2005.gada 30.augusta noteikumi Nr.662), nosakot specifiskākus (stingrākus) nosacījumus speciālo atļauju (licenču) darbībai ar tabakas izstrādājumu un spirta ražošanai saņemšanai.  3) Saeimā 2015.gada 30.novembrī pieņēma likumu “Grozījumi likumā “Par akcīzes nodokli””, kas paredz ar 2016.gada 1.jūliju noteikt jaunu ar akcīzes nodokli apliekamu objektu – elektroniskajās cigaretēs izmantojamo šķidrumu. Tādējādi ir nepieciešams noteikt minētā produkta aprites kārtību. Saskaņā ar likuma “Par akcīzes nodokli” 2.panta septīto daļu Ministru kabinets nosaka akcīzes preču aprites kārtību, tajā skaitā licences izsniegšanas, pārreģistrācijas, anulēšanas un izmantošanas kārtību, kā arī valsts nodevas likmi un maksāšanas kārtību par speciālas atļaujas (licences) izsniegšanu un pārreģistrāciju, citas prasības apstiprināta noliktavas turētāja, reģistrēta nosūtītāja un reģistrēta saņēmēja darbībai, prasības importētāja, īslaicīgi reģistrēta saņēmēja un pārsūtītājtirgotāja darbībai un citas prasības saskaņā ar šo likumu.  4) Ministru kabineta noteikumu projektā “Grozījumi Ministru kabineta 2005.gada 30.augusta noteikumos Nr.662 „Akcīzes preču aprites kārtība”” (turpmāk – Ministru kabineta noteikumu projekts) ir ietverti arī citi precizējumi, lai novērstu normatīvā akta piemērošanā konstatētās problēmas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 20.maijā spēku zaudēja likums “Par tabakas izstrādājumu reklāmas, realizācijas un lietošanas ierobežošanu”, līdz ar to no norādes, uz kāda likuma pamata noteikumi izdoti, ir svītrojama atsauce uz minēto likumu.  Šobrīd saskaņā ar likumā „Par akcīzes nodokli” noteikto līdz 2016.gada 1.jūlijam elektroniskajās cigaretēs izmantojamais šķidrums netiek aplikts ar akcīzes nodokli. Ņemot vērā, ka no 2016.gada 1.jūlija elektroniskajās cigaretēs izmantojamais šķidrums kļūs apliekams ar akcīzes nodokli, (likuma „Par akcīzes nodokli” Pārejas noteikumu 90.punkts) atbilstoši likuma “Par akcīzes nodokli” 2.panta septītajā daļā Ministru kabinetam dotajam deleģējumam nepieciešams noteikt minētā produkta aprites kārtību.  Ņemot vērā pēdējos gados konstatēto tendenci, ka legālās tabakas izstrādājumu ražošanas vietās tiek ražoti tabakas izstrādājumu nelegālajam tirgum, lai novērstu iespēju licencētiem tabakas izstrādājumu ražotājiem ražot nelegālus tabakas izstrādājumus, Valsts ieņēmumu dienestam ir jāapzina legālās tabakas izstrādājumu ražošanas vietās izmantojamās tabakas izstrādājumu ražošanas iekārtas. Tāpēc nepieciešams noteikt papildus nosacījumus licences tabakas izstrādājumu ražošanai saņemšanai. Komersantiem pirms licences saņemšanas būs jāiesniedz informācija par tabakas ražošanas iekārtām, to maksimālo ražošanas apjomu (tajā skaitā iespējamā saražojamā tabakas izstrādājumu apjoma aprēķinu 1 stundā/24 stundās, mēnesī), plānoto saražojamo tabakas izstrādājumu sortimentu un apjomu gadā. Ja, piemēram, komersants gada laikā nesaražos plānoto tabakas izstrādājumu apjomu, komersantam nekādas sekas neiestāsies. Tāpat tiks noteikts aizliegums tabakas izstrādājumu ražošanā izmantot citas iekārtas, kas nebūs norādītas licences saņemšanai iesniegtajos dokumentos.  Līdzīgs regulējums šobrīd ir noteikts Ungārijā, kur visas tabakas izstrādājumu ražošanas iekārtas ir jāreģistrē.  Pašreiz Latvijā ir trīs tabakas izstrādājumu ražotāji, līdz ar to šis administratīvais slogs šobrīd attieksies tikai uz trīs komersantiem. Viena no šīs normas ieviešanas ierosinātājām ir Tabakas izstrādājumu ražotāju nacionālā asociācija.  Ņemot vērā, ka gāzes daudzuma mērīšanas līdzekļi nav pakļauti valsts metroloģiskajai kontrolei, lai, veicot kontroles pasākumus komercdarbības vietās, varētu izmērīt gāzes atlikumu, nepieciešams zināt mērīšanas līdzekļa kļūdu. Savukārt mērīšanas līdzekļa kļūdu norāda mērīšanas līdzekļa ražotāja tehniskajā dokumentācijā. Līdz ar to, lai gāzes aprites uzraudzības iestādes varētu noteikt gāzes atlikumu komercdarbības vietā, nepieciešams Ministru kabineta noteikumu projektā noteikt, ka komersanti, kuri veic komercdarbību ar gāzi, nodrošina, lai komercdarbības vietā atrastos gāzes daudzuma mērīšanas līdzekļa tehniskā dokumentācija.  Lai novērstu gadījumus, ka Latvijas Republikas komersanti, kas veic komercdarbību ar akcīzes precēm, iegādājas akcīzes preces no komersantiem, kuriem nav speciālas atļaujas (licences) komercdarbībai ar akcīzes precēm, nepieciešams Ministru kabineta 2005.gada 30.augusta noteikumu Nr.662 8.punktu izteikt jaunā redakcijā.  Šobrīd praksē nereti vērojama situācija, ka nodokļu maksātājs saņem speciālo atļauju (licenci) komercdarbībai ar akcīzes precēm, bet kā nodokļa maksātāja struktūrvienību šajā licencē norādīto darbības vietu nereģistrē, tāpēc nepieciešams Ministru kabineta noteikumu projektā noteikt, ka komercdarbība ar akcīzes precēm atļauta tikai tādā darbības vietā, kurā reģistrēta nodokļu maksātāja juridiskā adrese vai struktūrvienība.  Turpmāk speciālo atļauju (licenci) izsniegs tikai elektroniski, kā arī dokumentus licences saņemšanai varēs iesniegt tikai elektroniski. Šādā veidā licences izsniegšanas process tiks vienkāršots un pietuvināts likuma „Par nodokļiem un nodevām” prasībām, kas jau šobrīd nosaka dokumentu apriti starp Valsts ieņēmumu dienestu un nodokļu maksātājiem nodrošināt elektroniskā veidā.  Lai novērstu situāciju, ka speciālajā atļaujā (licencē) degvielas mazumtirdzniecībai norādītajā vietā atrodas degvielas tvertnes, kuras nav norādītas licencē, bet tiek izmantotas nelegālai komercdarbībai, Ministru kabineta noteikumu projekts paredzēs, ka turpmāk, saņemot licenci, būs jādeklarē visas tvertnes, kuras atrodas komercdarbības vietā, arī tās, kuras netiks izmantotas licencējamai komercdarbībai.  Ņemot vērā, ka preču uzskaite ir viens no grāmatvedības reģistriem, nepieciešams noteikt, ja preču uzskaiti veic datorprogrammā, tad datorprogrammai jāatbilst normatīvajos aktos par grāmatvedības kārtošanu noteiktajām prasībām (tai jāsaglabā visus ierakstus un labojumus).  Lai mazinātu komersantu administratīvo slogu, no Ministru kabineta 2005.gada 30.augusta noteikumiem Nr.662 tiks svītrota norma, kas nosaka komersantiem, kuri preču uzskaiti veic datorprogrammā, katru mēnesi izdrukāt aktuālo preču uzskaites informāciju un izdrukas brošēt, un glabāt vienu gadu preču uzskaites vietā.  Ministru kabineta noteikumu projekts paredz svītrot 86. un 88.1 punktu, jo tie vairs nav piemērojami tā iemesla dēļ, ka akcīzes preču pārvietošanai atliktā akcīzes nodokļa maksāšanas režīmā vairs nenoformē pavaddokumentu papīra formā, bet gan elektroniski, un tāpēc atzīmes uz tā vairs nav jāizdara.  Jau šobrīd Ministru kabineta 2005.gada 30.augusta noteikumu Nr.662 182.punkts nosaka, ka komersants, kurš saņēmis speciālo atļauju (licenci) līdz nākošā mēneša 15.datumam iesniedz akcīzes preču aprites pārskatu par akcīzes preču apriti iepriekšējā mēnesī. Tātad, kamēr komersantam ir spēkā esoša speciālā atļauja (licence), viņam ir jāiesniedz pārskats. Taču, nereti komersanti šo normu tulko tā, ka pārskats nav jāiesniedz, ja faktiski komercdarbība ar akcīzes precēm netiek veikta, neskatoties uz to, ka speciāla atļauja (licence) ir spēkā esoša. Ja komersantam ir spēkā esoša speciālā atļauja (licence) komercdarbībai ar akcīzes precēm, Valsts ieņēmumu dienestam ir nepieciešama informācija par tā veiktajām darbībām ar akcīzes precēm arī tad, ja komersants taksācijas periodā nav veicis nekādas darbības, tāpēc, lai novērstu pārpratumus minētās normas piemērošanā, Ministru kabineta noteikumu projektā jāparedz, ka komersants, kurš saņēmis vienu no Ministru kabineta 2005.gada 30.augusta noteikumu Nr.662 11.punktā minētajām speciālajām atļaujām (licencēm) (izņemot speciālo atļauju (licenci) alkoholisko dzērienu vai tabakas izstrādājumu mazumtirdzniecībai) iesniedz pārskatus Valsts ieņēmumu dienestā arī tad, ja taksācijas periodā darbības ar akcīzes precēm nav veiktas. Līdzīgs regulējums ir noteikts Ministru kabineta 2010.gada 30.marta noteikumu Nr.300 “Noteikumi par akcīzes nodokļa deklarācijas veidlapām un to aizpildīšanas kārtību” 2.punktā attiecībā uz akcīzes nodokļa deklarāciju iesniegšanu. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri veic komercdarbību ar akcīzes precēm. Uz 2016.gada 1.maiju bija izsniegtas 7612 speciālās atļaujas (licences) komercdarbībai ar akcīzes precēm. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies komersantiem, kuri preču uzskaiti veic datorprogrammā, jo nevajadzēs katru mēnesi izdrukāt aktuālo preču uzskaites informāciju, izdrukas brošēt, un vienu gadu glabāt preču uzskaites vietā. Administratīvais slogs palielināsies komersantiem, kuri vēlēsies veikt tabakas izstrādājumu ražošanu, jo licences saņemšanai papildus būs jāiesniedz informācija par ražošanas iekārtām, to maksimālo ražošanas jaudu, plānoto ražošanas apjomu un sortimentu. Tāpat komersantiem, kuri veic degvielas mazumtirdzniecību, būs jādeklarē Valsts ieņēmumu dienestā tvertnes, kuras atrodas komercdarbības vietā, bet netiek izmantotas licencētai komercdarbībai ar degvielu. |
| 3. | Administratīvo izmaksu monetārs novērtējums | Projekta radītās administratīvās izmaksas juridiskām personām nepārsniegs – 2000 *euro*. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2016.gads | | Turpmākie trīs gadi (*euro*) | | |
| **n+1**  **2017.gads** | **n+2**  **2018.gads** | **n+3**  **2019.gads** |
| saskaņā ar valsts bu-džetu kārtē-jam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķi-nāms | Nav precīzi aprēķi-nāms | Nav precīzi aprēķi-nāms | Nav precīzi aprēķi-nāms |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | Nav precīzi aprēķi-nāms | Nav precīzi aprēķi-nāms | Nav precīzi aprēķi-nāms | Nav precīzi aprēķi-nāms |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | Nav precīzi aprēķi-nāms | Nav precīzi aprēķi-nāms | Nav precīzi aprēķi-nāms | Nav precīzi aprēķi-nāms |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā, ka elektroniskajās cigaretēs izmantojamais šķidrums ir jauns ar akcīzes nodokli apliekams objekts, kurš tirgū nav plaši izplatīts, nav iespējams prognozēt, cik komersantu vēlēsies veikt komercdarbību ar šo produktu atliktā akcīzes nodokļa maksāšanas režīmā un saņemt speciālo atļauju (licenci) apstiprināta noliktavas turētāja darbībai. Budžeta ieņēmumus valsts pamatbudžetā tas tikai palielinās. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika informēta par noteikumu projekta izstrādes uzsākšanu, publicējot uzziņu 2016.gada 18.aprīlī Finanšu ministrijas interneta mājas lapas sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Noteikumu projekta izstrādes stadijā notika konsultācijas ar Latvijas Degvielas tirgotāju asociāciju, Degvielas tirgotāju un ražotāju savienību, Latvijas Biodegvielu un bioenerģijas asociāciju, Latvijas Gāzes asociāciju, Latvijas alkohola nozares asociāciju, Latvijas Alus darītāju asociāciju, Latvijas Alus darītāju savienību, Tabakas izstrādājumu ražotāju nacionālo asociāciju un Beztabakas Nozares Asociāciju. |
| 3. | Sabiedrības līdzdalības rezultāti | Noteikumu projekts tika precizēts atbilstoši Latvijas Degvielas tirgotāju asociācijas un Latvijas Gāzes asociācijas ierosinājumiem. |
| 4. | Cita informācija | Nav |

|  |  |  |  |  |
| --- | --- | --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | Valsts ieņēmumu dienests | | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo institūciju līdzšinējo funkciju un cilvēkresursu ietvaros.  Jaunu valsts institūciju izveidošana nav nepieciešama un papildu finansējums nav nepieciešams. | | |
| 3. | Cita informācija | Nav | | |
|  | | | |  |

Anotācijas IV, V sadaļa – projekts šo jomu neskar.

Finanšu ministre D.Reizniece - Ozola

05.08.2016. 10:11

1814

J.Kalniņa

67120175, [jana.kalnina@vid.gov.lv](mailto:jana.kalnina@vid.gov.lv)